Paul Walker

**Paul William Walker IV** je bio američki glumac. Postao je poznat nakon uloge u filmu Varsity Blues. Ipak, najveću popularnost stekao je ulogama u serijalu filmova Brzi i žestoki, a također je glumio i u filmovima Eight Below, Into the Blue, Lobanje i Ona je sve to.

Rođen je u Glendaleu u američkoj saveznoj državi Kalifornija, i odgajan u San Fernando Valleyu u Los Angelesu. Njegova majka **Cheryl** je bila model, a otac **Paul Walker III** se bavio vodoinstalacijama.

Walker je irskog, engleskog i njemačkog porijekla. Djed s očeve strane je bio profesionalni bokser - "Irish Billy Walker".  On je najstarije dijete svojih roditelja, a ima i dvojicu braće te dvije sestre. Odgajan je u hrišćanskom duhu, a završio je srednju školu *"Village Christian School"*.

## Karijera
Njegova karijera je počela još dok je bio novorođenče u reklami za Pampers. Na TV-u je počeo raditi 1985. godine igravši uloge u sapunicama, te u reklami za *"Showbizz Pizza"*.

Filmsku karijeru je započeo 1986. horor-komedijom Čudovište iz ormara. Sa sestrom **Ashlie** je 1988. bio takmičar u jednom kvizu gdje je završio na drugom mjestu. Glumio je u nekoliko manjih filmova do 1999. kada se probio u filmovima **Varsity Blues** i **Ona je sve to**. Nakon toga je ostvario i sporednu ulogu u filmu **Lobanje**.

Ipak 2001. je dobio glavnu ulogu zajedno sa Vin Dieselom u filmu Brzi i žestoki koji je postigao veliki uspjeh. Nakon toga je postalo jasno da Walkera čekaju dobre stvari u budućnosti. 2003. je glumio u nastavku Prebrzi i prežestoki, a osim ovog serijala tu su i uloge u Joy Ride, Into the Blue sa Jessicom Albom, kao i sporedna uloga u Eastwoodovom filmu Flags of our Fathers.

Nakon toga je glumio u trileru Running Scared i u Eight Below 2006. godine. Eight Below je jako dobro prihvaćen od kritičara, a zaradio je 20 miliona dolara tokom prvog vikenda.
270px|mini|lijevo|Walkerov Nissan Skyline
Vratio se u Brze i žestoke 2009. godine u četvrtom dijelu serijala, kao i u petom i šestom dijelu filma.

Poginuo je 30. novembra 2013. u teškoj saobraćajnoj nesreći u 40. godini života.

*Davidoff Cool Water* je odabrao Walkera kao lice marketinške kampanje od jula 2011. godine.

## Lični život
Walker živi u Santa Barbari u Kaliforniji sa svojim psima. Ima kćerku **Meadow** (rođenu 4. novembra 1998.) sa bivšom djevojkom **Rebeccom**. On je privrženi surfer i uživa u plažama. Posjeduje smeđi pojas u brazilskom jiu-jitsuu.

Njegova strast je i morska biologija, a idol mu je Jacques Cousteau. Ostvario je san kada se pridružio ekspediciji National Geographic Channela i bio dio ekipe koja je uhvatila sedam velikih ajkula na obalama Meksika.

U martu 2010. je otišao u Čile, u Constitucion kako bi punudio pomoć i podršku osobama povrijeđenim u zemljotresu koji je pogodio tu zemlju 27. februara. Išao je i u Haiti iste godine kako bi pomogao humanitarcima. Također je i automobilski entuzijast, a u filmu **Prebrzi i prežestoki** je vozio svoj automobil Nissan Skyline koji je lično prilagodio, te je sam vozio u nekoliko scena.

## Filmografija
### Film
### Televizija
## Reference
## Vanjski linkovi
*Zvanični websajt
*P. Walker na *imdb.com*
*P. Walker na *allmovie.com*
*P. Walker na *movies.yahoo.com* 
*Paul Walker - izreke, citati, misli... 

Kategorija:Rođeni 1973.
Kategorija:Umrli 2013.
Kategorija:Biografije, Glendale (Kalifornija)
Kategorija:Američki glumci
Kategorija:Brzi i žestoki